Melodi Grand Prix 2002

I 2002 ble det ikke arrangert noen norsk finale i Melodi Grand Prix. Årsaken var Norges dårlige plassering i Eurovision Song Contest 2001, som gjorde at Norge ikke kvalifiserte seg til den internasjonale finalen i 2002. 

Siden Norges debut i 1960 var dette tredje år uten noen Melodi Grand Prix-finale. Første gang var i 1970, da Norge boikottet konkurransen i protest mot de daværende Eurovision-reglene. Andre gang var i 1991. Da mente NRK at ingen av de 140 innsendte bidragene holdt mål, og kringkasteren avlyste finalen. I stedet håndplukket NRK gruppa Just 4 Fun og låten «Mrs. Thompson», som sikret Norge 17. plass av 22 deltakere i Eurovision Song Contest.

 Se også 
 MGPjr 2002

Kategori:Melodi Grand Prix
Kategori:Musikk i 2002